Joël Kitenge
De Joël Ngoy Kitenge, gebuer den 12. November 1987 zu Kinshasa an der Demokratescher Republik Kongo, ass e lëtzebuergesch-DR-kongoleesesche  Foussballspiller.

De Kitenge ass Stiermer an huet säin éischte Match am A-Kader vun der Lëtzebuerger Nationalekipp den 12. Oktober 2005 am WM-Qualifikatiounsmatch géint Estland gespillt. Tëscht dem 12. Oktober 2005 am 2. September 2011 huet hien 29-mol fir déi lëtzebuergesch foussballnatioanlekipp gespillt an dobäi 2 Goler geschoss.

No kuerzer Statioun a Frankräich (2007) an Däitschland (bis Januar 2008) huet hien déi lescht Méint vun der Saison 2007/08 fir den hollännesche Club FC Lienden gespillt. Leiden war deen Ament an der Hoofdklasse C Zondag, enger vun den am Total aacht Klassen um héchsten Niveau am hollänneschen Amateursfoussball (Hoofdklasse). Am Summer 2008 huet de Kitenge den Transfert zeréck op Lëtzebuerg fir bei d'Escher Fola gemaach.

Säi méi jonke Brudder Aristote spillt och bei der Fola Foussball.

Clibb  

 Jugend beim FC Schëffleng 95
 1999-2004: FLF-Foussballschoul (Centre de Formation National)
 2004-2006: CS Uewerkuer
 2006-2007: FC Villefranche Beaujolais (Frankräich)
 2007-2008: FC Emmendingen 03 (Däitschland)
 2008-2008: FC Lienden (Holland)
 2008-2012: CS Fola Esch
...

Gebuer 1987
Kongoleesesch (DRK) Foussballspiller
Spiller vun der lëtzebuergescher Foussballnationalekipp